《送平章解机政以保宁之节荣还里第》
宋代·程公许

孔山高嵯峨，其下区宅。
敷床万牙签，宁取籯金积。
委身事君子，星驾莫遑息。
恐慌不念林岩，政尔柄枢极。
巨川尔杭之，陛下心以怿。
累章拜俞旨，告廷敭显册。
一笑堂印抛，我友浮丘伯。
士以名德重，如护万金璧。
受宠惕临深，持满常惧溢。
恭惟学古胸，富有经世策。
探怀取二三，兴运际五百。
贤人如参术，足以壮国脉。
兹理要密庸，宁复胶於迹。
肘后可无传，能使寿金石。
先生还孔山，宕奎揭素壁。
似胜平泉墅，林立万株石。
向来翘材馆，楹桷富山积。
终焉愧轮囷，可能补寸尺。
淛潮浪拍夫，归帆风借力。
百拜寿斯文，华皓配南极。
何当脱拘挛，日侍维摩室。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。